1. ΝΟΜΟΣ 4672 της 7/9 Μαΐου 1930 Περί ρυθμίσεως των αγοραπωλησιών καπνού. Άρθρ.1.-Πάσα σύμβασις αγοραπωλησίας καπνού, συναπτομένη μεταξύ παραγωγού, πωλούντος την ιδίαν αυτού παραγωγήν, και εμπόρου είναι άκυρος, εφ’ όσον δεν συνάπτεται κατά τας διατάξεις του παρόντος. άρθρ. 2 Νόμου 110/1945 και άρθρ. 57 Ποιν. Κώδικος (τομ. 8 σελ. 6 και 28). Άρθρ.9.-Δια Διαταγμάτων, εκδιδομένων τη προτάσει των επί της Δικαιοσύνης, Οικονομικών, Εθνικής Οικονομίας, και Γεωργίας υπουργών, κανονισθήσονται πάσαι αι λεπτομέρειαι της εκτελέσεως του παρόντος νόμου και ο χρόνος της ενάρξεως της ισχύος αυτού, ήτις δεν δύναται ν’ αναβληθή πέραν της 1ης Ιουλίου. Άρθρ.2.-Δια το κύρος της εν τω προηγουμένω άρθρω συμβάσεως απαιτείται έγγραφον συντασσόμενον εις (διπλούν) «τετραπλούν» επί τη βάσει τύπων και περιλαμβάνον: 1)Το ονοματεπώνυμον, την έδραν ή κατοικίαν του αγοραστού, του πωλητού και του τυχόν αντιπροσώπου τούτων. 2)Το ποσόν του πωλουμένου καπνού και τον αριθμόν της σχετικής αδείας κατοχής αυτού ή καλλιεργείας. 3)Το γένος του καπνού, τον τρόπον της συσκευής αυτού και το εκπεσθησόμενον αναλόγως του γένους του καπνού κατά την παραλαβήν απόβαρον. 4)Την προθεσμίαν της παραδόσεως του καπνού και της πληρωμής του τιμήματος. 5)Την συμφωνηθείσαν τιμήν κατά ποσότητας σαφώς καθοριζομένας ή δι’ ολόκληρον την πωλουμένην ποσότητα. 6)Την τυχόν καταβληθείσαν προκαταβολήν. 7)Τον τόπον και τον χρόνον της καταρτίσεως της συμφωνίας. 8)«Πάντα άλλον όρον μη αντικείμενον εις τους προηγουμένους όρους». Η περίπτ. 8 αντικατεστάθη ως άνω δια της παρ. 1 άρθρ. 34 Εισαγ. Νόμου Κώδικος Πολ. Δικονομίας Α.Ν. 44/1967, τόμ. 10 σελ. Βλ. άρθρ. 2 Α.Ν. της 4/7 Μαρτ. 1936 (κατωτ. αρ. 3). Άρθρ.3.-Οι δια τας συμβάσεις του παρόντος χρησιμοποιούμενοι τύποι καθορίζονται λεπτομερώς δια Διατάγματος, εκδιδομένου τη προτάσει των υπουργών Εθνικής Οικονομίας και Οικονομικών. Οι τύποι ούτοι εκτυπούνται υπό του υπουργείου Οικονομικών και διατίθενται δια των αρμοδίων οικονομικών Αρχών εις τους ενδιαφερομένους, δωρεάν. Άρθρ.4.-Εκ των (2) 4 εγγράφων εκάστης συμβάσεως, υπογραφομένων υπό αμφοτέρων των συμβαλλομένων, το εν λαμβάνει ο πωλητής και το έτερον ο αγοραστής. Προκειμένου περί αγραμμάτου, αντ’ αυτού υπογράφουν ο πρόεδρος της οικείας κοινότητος ή ο αναπληρωτής αυτού και δύο ενήλικοι μάρτυρες. Βλ. άρθρ. 2 Α.Ν. της 4/7 Μαρτ. 1936 (κατωτ. αρ.3). Άρθρ.5.-Εκάστη άδεια καλλιεργείας ή κατοχής καπνού εκδίδεται εις δύο όμοια έγγραφα, παραδιδόμενα αμφότερα εις τον παραγωγόν.  Εν περιπτώσει συνάψεως δανείου καλλιεργητικού ή επί πλασματικώ ενεχύρω, ο οφειλέτης παραγωγός οφείλει να παραδίδη εις τον πιστωτήν προς ασφάλειαν το εν των δύο εγγράφων της αδείας ταύτης. Επ’ αμφοτέρων δε των εγγράφων ταύτης σημειούται υπό του δανειστού το υπ’ αυτού εις τον παραγωγόν χορηγηθέν δάνειον. Το πλασματικόν επί καπνού ενέχυρον τότε μόνον ισχύει έναντι του αγοραστού ή εν γένει τρίτων, εάν έχη λάβει χώραν η κατά το προηγούμενον εδάφιον εκ μέρους του πιστωτού επί της αδείας μνεία. Άμα τη υπογραφή των εγγράφων εκάστης συμβάσεως αναγράφεται εν περιλήψει εις το όπισθεν μέρος της εις χείρας του παραγωγού πωλητού αδείας κατοχής η γενομένη σύμβασις. Άμα δε τη καταβολή του τιμήματος και τη παραλαβή του καπνού, παραδίδεται η άδεια αύτη εις τον αγοραστήν, όστις, δια να λάβη άδειαν κατοχής του αγορασθέντος καπνού, δέον να προσαγάγη εις την αρμοδίαν οικονομικήν Αρχήν αμφότερα τα έγγραφα της αρχικής αδείας. Εν περιπτώσει μερικής πωλήσεως του υπό του παραγωγού κατεχομένου καπνού, η εκδούσα την αρχικήν άδειαν καλλιεργείας, ή κατοχής Αρχή εκπίπτει εκ του ολικού ποσού της αρχικής αδείας το πωληθέν ποσόν. Εν η περιπτώσει η πώλησις του καπνού εγένετο προ της εκδόσεως αδείας κατοχής, η πράξις της πωλήσεως αναγράφεται επί του αντιγράφου της αδείας καλλιεργείας. Κατά την αλλαγήν δε τούτου δια της αδείας κατοχής, ο εκδίδων την άδειαν κατοχής αρμόδιος  υπάλληλος ( έφορος,  διευθυντής  καπνεργοστα(Αντί της σελ. 89) Σελ. 89 (α) 340-103 Αγοραπωλησία καπνού 11.Β.γ.1 σίου κλπ.) οφείλει να μεταφέρη εις τον αντίγραφον αυτής την επί της αδείας καλλιεργείας σημειουμένην πράξιν πωλήσεως επακριβώς, και να πιστοποιή ταύτην δια της υπογραφής του. Εν περιπτώσει επιβολής κατασχέσεως επί του καπνού παραγωγού τινος, προ της πωλήσεώς του, υποχρεούται ο επιβάλλων την κατάσχεσιν να κοινοποιήση ταύτην και προς τον πρόεδρον της κοινότητος της κατοικίας του καπνοπαραγωγού. Ο πρόεδρος της κοινότητος, άμα τη παραλαβή της κοινοποιήσεως κατασχέσεως, οφείλει να καταχωρίζη ταύτην εις ειδικόν βιβλίον, τηρούμενον παρ’ αυτού, και να τοιχοκολλήση την κοινοποίησιν εις τον συνήθη χώρον των τοιχοκολλήσεων του κοινοτικού γραφείου. Το βιβλίον τούτο θα είναι προσιτόν και εις την ελευθέραν χρήσιν παντός εμπόρου ή αγοραστού καπνού. Άρθρ.6.-(Κατηργήθη δια της παρ. 2 άρθρ. 34 Εισαγ. Νόμου Κώδ. Πολιτ. Δικον. Α.Ν. 44/1967 τόμ. 10 σελ. Άρθρ.7.-Προς εξασφάλισιν των εκ της τυχόν αθετήσεως της συμφωνίας δικαιωμάτων και απαιτήσεων του αγοραστού, ο περί ου η αγοραπωλησία καπνός καθίσταται υπέγγυος υπέρ του αγοραστού άμα τη επί της αδείας κατοχής αναγραφή της αγοραπωλησίας, κατά τ’ ανωτέρω. Εάν ο καπνός ούτος πωληθή εις άλλον αγοραστήν προ της λύσεως της πρώτης συμφωνίας και της εκκαθαρίσεως των μεταξύ των πρώτων συμβληθέντων δικαιωμάτων και υποχρεώσεων, ο νέος αγοραστής αναλαμβάνει αλληλεγγύως, αδιαιρέτως, και εις ολόκληρον μετά του πωλητού πάσας ανεξαιρέτως τας χρηματικάς υπόχρεώσεις, αίτινες ήθελον καταλογισθή κατά τα ανωτέρω, υπέρ του πρώτου αγοραστού λόγω αθετήσεως της πρώτης συμφωνίας. Η τυχόν λύσις της συμφωνίας αγοραπωλησίας καπνού, εάν μεν γίνη δι’ αμοιβαίας συμφωνίας των συμβληθέντων, αναγράφεται επί της αδείας κατοχής, ως και η αγοραπωλησία, προσυπογράφεται δε και παρά του προέδρου της κοινότητος. Εάν η συμφωνία λυθή δια δικαστικής αποφάσεως, η λύσις αυτής αναγράφεται εν τη αδεία κατοχής, παρά του γραμματέως του εκδόντος την απόφασιν δικαστηρίου, μετά την καταβολήν εις τον αρχικόν αγοραστήν των τυχόν υπέρ αυτού, επιδικασθεισών αποζημιώσεων. Σελ. 90 (α) 340-104 11.Β.γ.1 Αγοραπωλησία καπνού Άρθρ.8.-Πας ενεργών αγοράς καπνού δια λογαριασμόν τρίτου δέον να η εφωδιασμένος δι’ εγγράφου εξουσιοδοτήσεως του εμπόρου ή της εταιρείας δια λογαριασμόν των οποίων διενεργεί τας αγοράς καπνού, υποχρεούται δε την εξουσιοδότησιν ταύτην, είτε συμβολαιογραφικώς είτε δι’ ιδιωτικού εγγράφου δοθείσαν, να καταθέση εις το γραφείον του καπνεμπορικού συλλόγου της πρωτεύουσης της επαρχίας ή, μη υπάρχοντος τοιούτου σωματείου ανεγνωρισμένου, εις το γραφείον του γραμματέως του οικείου πρωτοδικείου, λαμβάνων εκείθεν επίσημον αντίγραφον αυτής. Το γνήσιον της υπογραφής του εντολέως δύναται να βεβαιοί η αστυνομική Αρχή του τόπου αυτού ή ο πρόεδρος της κοινότητος. Την εξουσιοδότησιν ταύτην, οσάκις ήθελε ζητηθή, υποχρεούται να επιδεικνύη εις τον πωλητήν καπνοπαραγωγόν και εις τον πρόεδρον του συνεταιρισμού του χωρίου, επίσης δε εις τον πρόεδρον της κοινότητος, εφ’ όσον ήθελεν αναφυή διαφορά μεταξύ αγοραστού και πωλητού χρήζουσα της παρεμβάσεως του προέδρου της κοινότητος. Προκειμένου περί υπομεσίτου, ενεργούντος κατ’ εξουσιοδότησιν μεσίτου, δέον εν τω εγγράφω εξουσιοδοτήσεώς του ν’ αναφέρηται ο έμπορος ή η εταιρεία δι’ ους πρόκειται να ενεργήση τας αγοράς. Υποχρεούται επίσης και ούτος να καταθέση την εξουσιοδότησίν του παρά τω γραφείω του καπνεμπορικού συλλόγου της πρωτεύουσης της επαρχίας, μη υπάρχοντος δε τοιούτου ανεγνωρισμένου σωματείου, παρά τω γραμματεί του οικείου πρωτοδικείου, λαμβάνων εκείθεν επίσημον αντίγραφον. Πας εμφανιζόμενος ως αντιπρόσωπος αγοραστού καπνού, αναγράφων εν τη συμβάσει όνομα εμπόρου ή εταιρείας, δια λογαριασμόν των οποίων συμφωνείται η αγορά, ανυπάρκτου ή άνευ εξουσιοδοτήσεως τιμωρείται παρά του αρμοδίου πλημμελειοδικείου, κατ’ έγκλησιν του ενδιαφερομένου παραγωγού, γεωργικού συνεταιρισμού, ή εμπόρου, δια φυλακίσεως από 2 μέχρις 6 μηνών ή δια χρηματικής ποινής (από 2 μέχρι 10 χιλιάδων δραχμών), τηρουμένων των τυχόν βαρυτέρων ορισμών του Ποινικού Νόμου. Δια το μέτρον των χρηματικών ποινών βλ. 